Põhja-Tallinn (ansambel)

Põhja-Tallinn on eesti popisugemetega hiphopansambel, mis koosneb Pelgulinnast pärit kolmest hiphopparist ja naislauljast ning mujalt Tallinnast pärit kolmeliikmelisest live-bändist. 2007. aastal tegi Põhja-Tallinnast pärit räpparid ühekordse projekti raames ühise loo "Probleem". Pärast projekti lõppu kohtuti kitarrist Eric Kammistega, kellega koos alustati kitarrimängu lisamisega lauludele ja kes aitas leida trummari ja basskitarristi. Seitsmeliikmelises koosseisus tegutses bänd alates 2011. aasta suvest. 2011. aasta mais valmis Põhja-Tallinnal muusikavideo loole "Me ei salli vaikust", milles teevad kaasa sellised artistid nagu Mini, Wild Disease, Chance, Fate ja Kenny. See lugu on ka Chris Kala raamatu "Ebaõnnestunud" treileri ja samanimelise filmi taustamuusikaks. 2013. aasta kevadel lahkus bändist tervislikel põhjustel solist Maia Vahtramäe, kelle asemele valiti konkursiga Kerli Kivilaan. 2014. aasta sügisest, kui lahkus Risto Vürst, jäi ansambel kuueliikmeliseks. Ansambel esitas oma laulu "Meil on aega veel" konkursile Eesti Laul 2013 ja pääses edasi finaali. Laulus "Meil on aega veel" laulavad kaasa kuus last: Loviisa Vahenurm, Anett Käärma, Mark Eemil Mustonen, Rainer Talvik, Kertu Noor ja Kardo Talvik. Põhja-Tallinn võitis 2013. aastal kolm Eesti Muusikaauhinda: aasta ansambli, aasta debüütalbumi ja aasta hip-hop/räppalbumi kategoorias ning oli nomineeritud aasta laulu kategoorias. Aastal 2015 alguses lahkus bändist Kenneth Rüütli, kuid peagi liitusid Põhja-Tallinna koosseisu uued (vana koosseisu) räpparid Kaspar Raudkivi esinejanimega Mini ja Kristjan Soomre esinejanimega Chance. Peagi valmis esimene koos tehtud pala "Suvefanki", mis püsis pikka aega Elmari raadio edetabelites kõrgel kohal ja sai ka aasta kokkuvõttes kõrgelt tunnustatud. Novembris 2015 avaldas Põhja-Tallinn uue albumi "Regeneratsioon". Ansambli lugu “Eiolemulolla” pääses novembris 2015 esimesena Eesti Laulu poolfinaali, kuid finaali Põhja-Tallinn ei jõudnud. 2016. veebruaris lahkus ansamblist Kristjan (Chance) Soomre ning ansambliga liitus taas Risto Vürst. Stiililiselt viljeleb bänd hiphopi ja roki vahelist muusikat. Kõik lood on eestikeelsed ja bändiliikmete enda kirjutatud, loomingus sisaldub palju autorite elus läbielatut. Bändi albumid on andnud välja plaadifirma Masterhead Records, mille loojateks on bändiliikmed ise. Jaanus Saks on öelnud: "Oma plaadifirma tegime seepärast, et Eesti on nii pisike ja kui lähed kellegi teise alla, siis võtab see firma kõik raha ära ja endale ei jäägi midagi." 2012 – "Per aspera ad astra" 2013 – "Maailm meid saadab" 2015 – "Regeneratsioon" 2017 – "Alati olemas" 2022 – "C'est la vie" "Lähen ja tulen" "Nii lihtsalt ei saa" "Meil on aega veel" "Tere tulemast" "Kuula mind ära" "Kallis" "Küsin endalt nõu" "Läbi raskuste" "Petteid Loon'd" "Kõik, mis meid hoiab" "Me saame hakkama" http://www.elu24.ee/925648/pohja-tallinnal-valmis-uus-video-loole-nii-lihtsalt-ei-saa/ Elu24, 01.08.2012 (vaadatud 2. novembril 2012) http://www.ohtuleht.ee/546228/karm-tode-loe-miks-maia-vahtramae-tegelikult-pohja-tallinnast-lahkus Õhtuleht 13.09.2013 https://web.archive.org/web/20140913020624/http://www.naisele.ee/594805/pohja-tallinn-kaotas-jalle-uhe-bandiliikme Õhtulehe Naisele, 12. september 2014. Põhja-Tallinn võitis kolm Eesti Muusikaauhinda, elu24, 14.02.2013 http://www.ohtuleht.ee/493104 Õhtuleht, 22. september 2012 (vaadatud 1. novembril 2012) Seisuga 9. veebruar 2013 pole tabelist veel välja langenud https://web.archive.org/web/20131019143048/http://r2.err.ee/myygitabel Raadio 2 Eesti müügitabel (vaadatud 9. veebruaril 2013) https://web.archive.org/web/20140201151836/http://etv2.err.ee/d8136bae-5d06-4e0d-8f5b-2fd9d7c7abb4 ETV2 Eesti TOP 7 edetabelite arhiiv (vaadatud 7. novembril 2012 Uuno Top 25, (vaadatud 4. veebruar 2013) http://www.ohtuleht.ee/blogid/muusikablogi/4069 Eesti Top 10 (vaadatud 9. veebruaril 2013) http://www.uuno.ee/?&pid=193&lang=1 Uuno Top 25 (vaadatud 18. detsembril 2012) Viitamistõrge: <references>-siltide vahel olevat <ref>-silti nimega "iATcz" ei kasutata eelnevas tekstis. Viitamistõrge: <references>-siltide vahel olevat <ref>-silti nimega "pPpCN" ei kasutata eelnevas tekstis. Koduleht Facebookis